**Forvarderioperaatori kutsevõistluse juhend 2024**

Võistlustöö sisuks on forvarderi juhtimisel ümarsortimentide koondamine vahelaoplatsi.

Võistlusülesanne on ​fikseeritud (sooritatakse muutmata kujul).​

Võistlusülesande täpsem kirjeldus:

Võistluse alguses loositakse igale võistlejale erinev rajalt koondatav puuliikide ja ümarsortimentide nimekiri (Eestis enamlevinud puuliigid). Igale võistlejale loositud nimekiri sisaldab 7 ümarsortimenti (palk, peenpalk, vineeripakk, paber, küte).  Ülesande soorituse alguses seisab forvarder stardijoone taga, tõstuki haarats on toetatud forvarderi koormaala raamile. Võistleja istub töötava mootoriga forvarderi kabiinis. Võistlus algab kohtuniku märguandel. Võistleja sõidab forvarderiga rajale, kuhu on paigutatud 10 erinevat ümarsortimendi kimpu. Võistleja ülesanne on eristada loositud nimekirjas olevad  ümarsortimendid ja puuliigid rajal ning tõsta notid forvarderi koormasse. Seejärel sõidab võistleja forvarderiga vahelaoplatsi, kus tal tuleb koormas olevad notid tõsta ükshaaval märgistatud aladesse. Iga märgistatud ala on tähistatud puuliigi ja ümarsortimendi nimetusega. Võistleja ülesanne on panna ümarsortiment õigesse märgistatud alasse. Võistlus lõpeb kui viimane sortiment on paigutatud märgistatud alasse ja tõstuk on toetatud koormaala raamile.

**Hindamiskriteeriumid**

Maksimaalne punktisumma on 80 punkti.

**Kriteerium 1 – Forvarderiga ümarsortimentide koondamine - 80 punkti**

**Alamkriteerium 1.1 – Tööohutus ja planeerimine – 10 punkti**

Hindamisaspekt 1.1.1 –  töömaa vaatlus koos töö osade planeerimisega (S) – 3 punkti

Hindamisaspekt 1.1.2 – siseneb masinasse ja väljub masinast ohutult kasutades treppi (O) – 4 punkti

Hindamisaspekt 1.1.3 – forvarderiga liikuma asudes annab märku helisignaaliga (O) – 3 punkti

**Alamkriteerium 2.1 – Hüdrotõstuki kasutamine –  25 punkti**

Hindamisaspekt 2.1.1 – hüdrotõstuki liigutused on sujuvad ja optimaalsed (S) – 5 punkti

Hindamisaspekt 2.1.2 – kasutab hüdrotõstukit täpselt (O) – 15 punkti

(puudutab tõstuki või ümarsortimendiga sortimendi tasku markeerposti 0 korda = täispunktid; 1 korra = pool täispunktidest; üle 1 korra = 0p)

Hindamisaspekt 2.1.3 – kasutab hüdrotõstukit ohutult (O) – 5 punkti

(puudutab tõstuki või ümarsortimendiga masina väliskülge või kasvavat puud 0 korda = täispunktid; 1 korra = pool täispunktidest; üle 1 korra = 0p)

**Alamkriteerium 3.1 – Sortimendi eristamine –  25 punkti**

Hindamisaspekt 3.1.1 – õige ümarsortimendi laadimine koormasse (O) – 10 punkti

0 – laetud sortimendis esineb 3 või rohkem vigu

1 – laetud sortimendis esineb 2 viga

2 – laetud sortimendis esineb 1 viga

3 – laaditud sortimendis ei esine vigu

Hindamisaspekt 3.1.2 – õige ümarsortimendi tõstmine märgistatud alasse (O) – 15 punkti

0 – maha laetud sortimendis esineb 3 või rohkem vigu

1 – maha laetud sortimendis esineb 2 viga

2 – maha laetud sortimendis esineb 1 viga

3 – maha laaditud sortimendis ei esine vigu

**Alamkriteerium 4.1 – Forvarderi juhtimine –  20 punkti**

Hindamisaspekt 4.1.1 – juhib forvarderi ilma kasvavaid puid ja rajatähiseid puudutamata  (O) – 12 punkti

Hindamisaspekt 4.1.1 – juhib forvarderi mööda optimaalset teekonda  (O) – 8 punkti

Lisaks eelnevale annab lisapunkte ka ajaarvestus:

<10 min – 20 punkti
<11 min – 18 punkti
<12 min – 16 punkti
<13 min – 14 punkti
<14 min – 12 punkti
<15 min – 10 punkti
<17 min – 7 punkti
<19 min – 3 punkti
20 min – 0 punkti

**Aega soorituseks on maksimaalselt 20 minutit. Kui sooritus on pikem kui 20 minutit, siis on tulemus mittearvestatud.
Kogutud punktide alusel moodustub pingerida, mille põhjal valitakse välja 8 võistlejat võistlusele Noor Meister 2024.**